Jo-Ann Strauss se hartsplek: Verlore in Florence | SARIE
Jo-Ann Strauss se hartsplek: Verlore in Florence	deur Marguerite van Wyk
“Die atmosfeer is baie soos op Stellenbosch. Vol tradisie en geskiedenis. Daar is groen wynlande in die omgewing, middagetes wat soms tot laat in die middag aanhou… Niks van let’s grab a sandwich and run nie. En hulle is mal oor hul familie. Dis niks snaaks vir kinders om sommer tot hul dertigs of veertigs, wanneer hulle eendag trou, nog by hul ouers te woon nie. Hulle bestee al hul geld op vars kos, lekker wyn, goeie parfuum en stylvolle klere.”
“Ek kan verstaan hoekom operas in Italiaans geskryf is. Dié taal maak jou opgewonde, liries. Dit val sag,harmonieus op die oor. Ek dink ek is so ’n bietjie Mediterreens!”
“Dis asof ek tuiskomdaar. Ek het die stad al vyf keer besoek. Die eerste keer was ek by ’n oesfees as seremoniemeester by ’n vriend se villa in San Casciano net buite Florence.”
“Dis asof ek tuiskomdaar.
Ek het die stad al vyf keer besoek”
“Met die afgelope Wêreldbekersokkertoernooi het ek vir ZDF, die grootste DuitseTV-kanaal, elke dag regstreekse uitsendings in Duits gedoen en programme vooraf opgeneem oor Suid-Afrika. Sowat 20 miljoen mense het daagliks daarna gekyk. My Duits is nie perfek nie,maar my aksent is glo bekoorlik …”
Sy sal nooit R120 vir ‘n roomys betaal nie… Maar langs die Duomo-katedraal in Florence hét sy.
“‘n Wonderlike gelati met heel pistasieneute, versier met bros wafelrolletjies. ‘n Kunswerk in die son se sagte lig. Alles was so perfek, ek wou huil. My bokkie sê toe: ‘Nou is jy ‘n regte beauty queen met dié trane.'” “‘n Wonderlike gelati met heel pistasieneute, versier met bros wafelrolletjies. ‘n Kunswerk in die son se sagte lig. Alles was so perfek, ek wou huil. My bokkie sê toe: ‘Nou is jy ‘n regte beauty queen met dié trane.'” Dis tien jaar gelede dat sy die Mej.Suid-Afrika-kroon gedra het en sy wil nie te lank wag om met ‘n gesin te begin nie.
“Dis wat ook wonderlik is van Florence. Orals is kinders. Ek het ‘n pragtige kort video van ‘n oupa en oumaen hul kleinkinders by ‘n restaurant – almal was so gemoedelik.”
Florence bly haar verras. ‘n Sielvolle oomblik wat haar altyd sal bybly,was een laatmiddag langs die Arno.
Die son wat lomerig geel weerkaats op geboue, en toe – ‘n bewer wat uit die water spring en ‘n vissie vang.
“Dit bly maar ‘n stad waarin ek wil verlore raak …”
KJy3yA neaojsfjbdak, [url=http://ujmwxokoujje.com/]ujmwxokoujje[/url], [link=http://wgzrfaduxzpt.com/]wgzrfaduxzpt[/link], http://xgvwuwxsypyi.com/